Jozef Ürméni

Jozef Ürméni (iné mená: Jozef  Urmínsky, Jozef  Ürményi, Jozef  Úrményi; ; * 6. december 1741, Mojmírovce† 8. jún 1825, Vál, Maďarsko) bol uhorský stoličný a krajinský hodnostár a právnik. Pochádzal zo šľachtického rodu Ilmeriovcov z Mojmíroviec (vtedajší Urmín).

Rodina 
 otec Štefan Ürméni
 matka Barbora rod. Mostická

Životopis 
Jozef Ürméni sa narodil 12. júna 1741 v Mojmírovciach do šľachtickej rodiny Ilmeriovcov, ktorá mala majetky v Mojmírovciach a inde v Nitrianskej stolici.

Vzdelával na najprv u J. Molnára, neskôr na strednej škole v Trnave. Študoval rakúske právo na Viedenskej univerzite a uhorské práva na univerzite v Jágri. Získal titul doktor práv.

Od roku 1766 do roku 1825 (odchod na dôchodok) pôsobil na rozličných postoch v krajinských a štátnych úradoch (napr. komisár Nitrianskeho dištriktu, od 1806 ako hlavný krajinský sudca).

Rodový majetok Jozefa Ürméniho sa stal novým sídlom rodu Ilmeriovcov.

Patril k prívržencom reforiem Márie Terézie a Jozefa II., osobitne tých, ktoré sa týkali školstva a administratívy. Mária Terézia ho poverila vedením prác na príprave Ratio educationis, ktoré ukončil predostrením  návrhu v roku 1776, ktorý bol 2. augusta 1777 schválený. Jeho činnosť prispela k oprave ciest v Haliči, výstavbe verejnej infraštruktúry a zmierneniu útlaku úradov voči obyvateľstvu. Vyjadroval sa aj k ekonomickým (clo a pod.) a právnym otázkam.

Referencie

Pozri aj 
 Ilmeriovci
 Ratio educationis (1777)

Iné projekty

Externé odkazy 
 Záznam o narodení a krste v matrike - farnosť Urmín; pokrstený ako Josephus Ürményi

Osobnosti z Mojmíroviec
Absolventi Viedenskej univerzity
Krajinskí sudcovia
Slovenskí šľachtici
Uhorskí šľachtici
Slovenskí právnici
Uhorskí právnici
Krajinskí hodnostári